ফুটবল বিশ্বকাপ নিয়ে বিরাট ঘোষণা করলেন ডোনাল্ড ট্রাম্প!

স্পোর্টস ডেস্ক: এ বছর ডিসেম্বর মাসের ৬ তারিখে ওয়াশিংটন ডিসিতে (Washington DC) ঘোষিত হবে ২০২৬ ফুটবল বিশ্বকাপের (FIFA World Cup 2026) সূচি। একথা জানিয়ে দিলেন আমেরিকার প্রেসিডেন্ট ডোনাল্ড ট্রাম্প (Donald Trump)। সেই সঙ্গে মজা করে জানতে চাইলেন, বিশ্বকাপের ট্রফিটা তিনি নিজের কাছে রাখতে পারেন কি না।

৪৮ দেশের ফুটবল প্রতিযোগিতার সূচি নির্ধারিত হবে মার্কিন রাজধানীর কেনেডি সেন্টারে (Kennedy Centre) যে ইভেন্টে নিজেকেই নিজে চেয়ারম্যান নিযুক্ত করেছেন ট্রাম্প। শুক্রবার হোয়াইট হাউসের (White House) ওভাল অফিস (Oval Office) থেকে তিনি বলেন, “এটা খেলাধুলোর জগতে সবথেকে বড়, সম্ভবত সবথেকে বড় ইভেন্ট।” প্রসঙ্গত, আগামী বছরের বিশ্বকাপ যুগ্মভাবে আয়োজন করছে আমেরিকা, কানাডা এবং মেক্সিকো। এই টুর্নামেন্ট তাঁর আমলেই ঘটছে, এ নিয়ে ট্রাম্পের গর্বের শেষ নেই।

আরও পড়ুন: রোহিত-বিরাটের অবসর নিয়ে বড় খবর দিলেন BCCI সহ-সভাপতি

মার্কিন প্রেসিডেন্টের সঙ্গে অত্যন্ত সুসম্পর্ক রেখে চলছেন ফিফা প্রেসিডেন্ট জিয়ানি ইনফ্যান্তিনো। এ ঘোষণার সময় তিনি বিশ্বকাপ ট্রফটি সঙ্গে করে নিয়ে আসেনে এবং ট্রাম্পকে হাতে ধরতেও দেন। ট্রফিটি ছোঁয়া যাবে কি না প্রশ্ন করায় ইনফ্যান্তিনো বলেন, “একমাত্র ফিফা প্রেসিডেন্ট, বিভিন্ন দেশের প্রেসিডেন্ট এবং যারা জেতে তারাই স্পর্শ করতে পারে কারণ এটা বিজয়ীদের জন্য। যেহেতু আপনি একজন বিজয়ী, তাই আপনিও কাপ ছুঁতে পারবেন।” এরপরেই ট্রাম্প রসিকতা করে বলেন, এটা কি আমি রেখে দিতে পারি?